ནད་སྣ་ཚོགས་པ་རེ་རེ་ལ་བཅོས་ཐབས་ངེས་ཅན་རེ་ཡོད་པ་བཞིན་འཛམ་གླིང་འདིའི་སྐྱེ་འགྲོ་རྣམས་ལ་བདེ་སྐྱིད་སྤྲོད་པའི་སླད་དུ་ཆོས་ལུགས་འདྲ་མིན་སྣ་ཚོགས་ཡོད།ཆོས་ལུགས་དེ་དག་ཚང་མས་ཐབས་ཚུལ་སོ་སོའི་ཐོག་ནས་སེམས་ཅན་རྣམས་སྡུག་བསྔལ་ལས་གྲོལ་ཐབས་དང་བདེ་བ་ལ་འགོད་པའི་དོན་དུ་འབད་བརྩོན་བྱེད་ཀྱི༌ཡོད།ཆོས་ནས་གསུངས་པའི་བདེན་པའི་འགྲེལ་བརྗོད་འདྲ་མིན་ལས་ང་ཚོས་འགྲེལ་བརྗོད་གང་ཞིག་འདེམས་དགོས་པའི་རྒྱུ་མཚན་གསུང་རྒྱུ་ཡོད་ཀྱང།འགྲོ་བ་མིའི་སེམས་ནས་འབྱུུང་བའི་ཆིག་བསྒྲིལ་དགོས་པ་ནི་རྒྱུ་མཚན་དེ་བས་ཆེ་བ་ཡོད།ཆོས་ལུགས་ཚང་མས་སོ་སོའི་ཐབས་ཚུལ་གྱི་ཐོག་ནས་སྐྱེ་འགྲོའི་སྡུག་བསྔལ་ཆུང་དུ་བཏང་ནས་འཇིག་རྟེན་གྱི་དཔལ་ཡོན་ལ་མཐུན་རྐྱེན་སྦྱོར་བཞིན་ཡོད།ཆོས་ལུགས་བརྗེ་བསྒྱུར་དེ་ཡག་པོ་མ་རེད།དཔེར་ན།ངས་གང་ཟག་གཞན་ནང་པར་བསྒྱུར་རྒྱུའི་བསམ་བློ་བཏང་བ་དང་ནང་པའི་ཆོས་ལུགས་རྐྱང་པར་སྤེལ་ཐབས་བྱེད་ཀྱི་མེད།ང་རང་འགྲོ་བ་མི་རིགས་ཀྱི་བདེ་སྡུག་ལ་སེམས་འཁུར་ཡོད་མཁན་གྱི་ནང་པ་ཞིག་ཡིན་པའི་ཆ་ནས་འགྲོ་བ་མི་རིགས་ཀྱི་བདེ་སྐྱིད་སྒྲུབ་ཐབས་སུ་མཐུན་རྐྱེན་ཇི་ལྟར་སྦྱོར་དགོས་མིན་སྐོར་བསམ་བློ་གཏོང་གི་ཡོད།